paragraph_text: Švedska nogometna reprezentacija (švedski: Sveriges herrlandslag i fotboll) predstavlja Švedsku u nogometu i pod vodstvom je Švedskog nogometnog saveza, upravnog tijela za nogomet u Švedskoj. Švedski domaći teren je Råsunda stadion a izbornik reprezentacije je Erik Hamrén. Švedska je ostvarila svoj prvi nastup na Svjetskom prvenstvu 1934. Od tada, Švedska je ostvarila jedanaest nastupa na Svjetskom prvenstvu i četiri nastupa na europskim prvenstvima. Zauzeli su drugo mjesto na SP 1958., a treće na SP 1950. i 1994. Švedska postignuća uključuju zlatnu medalju na Olimpijskim igrama 1948., i brončane medalje 1924. i 1952. Stigli su do polufinala EP-a 1992. Tradicionalno, Šveđani su rivali s Danskom i Norveškom, iako imaju i druga rivalstva, razvijena tijekom godina. Švedska se nije uspjela kvalificirati na Svjetsko prvenstvo 2010. u skupinoj fazi kvalifikacija, nakon što ju je eliminirao Portugal. Kao rezultat toga, odstupio je izbornik Lars Lagerbäck, a Erik Hamrén je imenovan novim izbornikom. Janne Anderson je naslijedio Hamréna na mjestu izbornika nakon Europskog prvenstva u Francuskoj.<ref>